open-index/open-wikipedia-markdown huggingface dataset:
Alexander Elfsberg

**Alexander Elfsberg** (18. tammikuuta 1826 Oulu – 23. maaliskuuta 1903 Pietari) oli suomalainen Venäjän keisarillisen laivaston kontra-amiraali. 

Elfsbergin vanhemmat olivat tullitarkastaja Thomas Elfsberg ja Fredrika Sofia Björkelund ja puoliso Alexandra Aristova. Elfsberg opiskeli Pietarin merikadettikoulussa, gardemariniksi hänet ylennettiin 1843 ja midshipsmaniksi 1845. Hän palveli luggeri Peterhofilla Suomenlahdella 1847 ja yleni luutnantiksi 1850. Seuraavana vuonna hän osallistui korvetti Knjaz Warshavskin Itämeren purjehduksiin, kesällä 1852 hän purjehti priki Agamemnonilla Itämerellä. Vuoden lopulla hänet siirrettiin palvelukseen Mustanmeren laivastoon, missä hän risteili 1853 kuljetusalus Dunaj'lla Nikolajevin ja Sevastopolin välillä.

Krimin sodan alussa Elfsberg palveli fregatti Sisopolin vanhimpana upseerina risteilyllä Kaukasian rannikolla, 1854–1855 hän toimi Sevastopolin redillä Sevastopolin varuskunnan Titovin patterin päällikkönä. Hän haavoittui taisteluissa ja hänelle myönnettiin 1855 Pyhän Yrjön ritarikunnan 4. luokan ritariristi. Sodan jälkeen Elfsberg palveli potkurivene Vjugan päällikkönä Pietarin ja Kronstadtin välillä. Helmikuussa 1858 hänet siirrettiin venäläis-amerikkalaisen kauppakomppanian palvelukseen ja hän toimi Ajanin sataman päällikkönä 1858–1866.

Elfsberg ylennettiin kapteeniluutnantiksi 1859 ja 2. luokan kapteeniksi 1866. Hän palasi merivoimien palvelukseen 1867, jolloin hänet siirrettiin klipperi Almazin päälliköksi Kronstadtiin. Tammikuussa 1861 hänet nimitettiin fregatti General-Admiralin päälliköksi, mutta jo helmikuussa hän siirtyi uudelleen kauppalaivastoon. Elfsberg ylennettiin 1. luokan kapteeniksi 1870, eron sotapalveluksesta hän sai sairauden takia kontra-amiraalina tammikuussa 1877. Siviilissä Elfsberg toimi Oy Kaukas Ab:n asiamiehenä Bakussa ja yhtiön konttoripäällikkönä Astrahanissa 1870–1874. Hänet nimitettiin Oy Kaukas i Merkurin toimitusjohtajaksi vuonna 1881.

## Lähteet
Radisson Blu Hotel Olümpia

**Radisson Blu Hotel Olümpia**, aikaisemmin Hotell Olümpia ja Reval Hotel Olümpia on tällä hetkellä kansainväliseen Radisson Hotels & Resorts -ketjuun kuuluva neljän tähden hotelli Tallinnassa. Hotellissa on 26 asuinkerrosta, ja se on 84 metrin korkuinen. Hotelli rakennettiin vuosina 1974-1980 arkkitehtien Ain Andressoon, Toivo Kallasin ja Rein Kerstenin piirustusten mukaan. Hotelli kuului olympiavuoden 1980 rakennusinvestointeihin Tallinnassa. Hotelli oli tarkoitettu erityisesti olympialaisten ulkomaisille vieraille. Rakennus sai vuonna 1982 Neuvosto-Viron valtionpalkinnon.

## Hotell Olümpia – olympiaregattaa varten
Hotelli valmistui olympiavuoden 1980 alussa. Sen avajaiset olivat 6. huhtikuuta. Avajaisissa olivat edustettuina mm. Neuvosto-Viron kommunistipuolueen silloinen 1. sihteeri Karl Vaino, varapääministeri Bruno Saul, ulkoministeri ja Tallinnan olympiaregatan järjestelytoimikunnan puheenjohtaja Arnold Green ja Tallinnan laulujuhlien puheenjohtaja Fred Raudberg. Hotellissa oli sen avauduttua kaikkiaan 405 huonetta, ravintola hotellin toisessa kerroksessa, kahvilat ja baarit 2., 14. ja 26. kerroksessa ja varietee Olympic Variety Road. Neuvostovallan aikana tunnettuja yöpyjiä hotellissa olivat julkkikset, kuten Alla Pugatšova, Boney M, oopperatähdet Kiri Te Kanawa ja Montserrat Caballe sekä Intian pääministeri Indira Gandhi.

## Nykyinen hotelli Radisson Blu Hotel Olümpia
Nykyään hotellissa on 390 eri huonekategorioiden huonetta. Lisäksi hotellin 13. kerroksessa on ns. jalokivihuoneet (rubiini, ametisti, smaragdi, safiiri, topaasi, onyksi) ja 189 m²:n presidenttisviitti. Hotellin remontti tehtiin vuonna 1997, jolloin julkisivun tina- ja lasiosat korvattiin kevytmetallimateriaaleilla sekä puiset ikkunapuitteet uusittiin uusilla kevytmetallimateriaaleilla.

Hotell Olümpia oli uudelleenitsenäistymisen alkuun asti valtion omistama. Sen jälkeen se siirtyi useamman toimijan yhteisomistukseen eli Viron valtiovarainministeriön, hotellitoimintaa pyörittäneen Inn Gruppin, brittiläisen Mercury Asset Managementin ja Baltic Republic Fundin. Vuodesta 1997 omistajaksi tuli virolainen Reval Hotelligrupi AS, jonka enemmistön osti vuonna 2000 norjalainen kiinteistöyhtiö Linstow Group. Vuonna 2010 hotellin toimijaksi tuli Rezidor-hotellikonserni ja hotellin nimi muuttui Reval Hotel Olümpiasta nykyiseksi Radisson Blu Hotel Olümpiaksi. 

Hotellin kuuluu nykyään Hyvinvointikeskus Club-26, joka sijaitsee ylimmässä eli 26. kerroksessa. Club-26 valmistui vuonna 1995. Lisäksi vuonna 2017 valmistui konferenssikeskus, jonka tiloihin mahtuu kaikkiaan 500 osallistujaa.

## Lähteet

## Aiheesta muualla
* Radisson Blu Hotel Olümpian viralliset sivut
* Radisson Blu Hotel Olümpian konferenssikeskuksen sivut
Robert Christopher Riley

**Robert Christopher Riley** (s. 11. lokakuuta 1980 New York) eli **Rob Riley** on yhdysvaltalainen näyttelijä. Hän on vuodesta 2017 esittänyt Michael Culhanea televisiosarjassa *[[Dynastia (vuoden 2017 televisiosarja)|Dynastia]]*.

Rileyllä on ollut rooleja myös esimerkiksi sarjoissa *Hit the Floor* (2013–2016), *[[Holmes NYC]]* (2017) ja *Underground* (2017).

## Lähteet
Masked Singer Suomi (1. tuotantokausi)

**[[Masked Singer Suomi|Masked Singer Suomen]] ensimmäinen tuotantokausi** esitettiin MTV3-kanavalla keväällä 2020. Kauden juonsi Ile Uusivuori ja vakiopanelisteina toimivat Janne Kataja, Jenni Kokander sekä Maria Veitola. Kauden voittajaksi selviytyi Leijona-hahmollaan koomikko Sami Hedberg.

Kymmenosainen kausi oli erittäin suosittu, kun sen television ensiesitysten keskimääräinen katsojamäärä oli 991&nbsp;000. Uusinnat ja nettikatselut mukaan luettuna katsojaluvut nousivat 1,5 miljoonaan katselijaan. Ohjelma oli kevään 2020 katsotuin viihdeohjelma.

## Kilpailijat

## Esitetyt kappaleet

### Jakso 1

### Jakso 2

### Jakso 3

### Jakso 4

### Jakso 5

### Jakso 6

### Jakso 7

### Jakso 8

### Jakso 9

### Jakso 10

## Jaksot

1 Keskikatsojamäärä televisiossa jakson ensiesityspäivänä.

## Lähteet
Kurt Fredrik Leonard af Enehjelm

**Kurt Fredrik Leonard af Enehjelm** (7. toukokuuta 1838 Lapinjärvi – 20. tammikuuta 1897 Pietari) oli suomalainen Venäjän keisarillisen laivaston kontra-amiraali. 

Af Enehjelmin vanhemmat olivat sotatuomari Pehr Gabriel Anders af Enehjelm ja Wilhelmina Henrika Uggla ja puoliso vuodesta 1870 Katarina Alexandrovna Rumjantseva. Af Enehjelm kävi Pietarin merikadettikoulun 1848–1856 ja palveli sitten merikadettikoulun gardemarinkomppaniassa, mistä hänet kuitenkin jo toukokuussa 1856 määrättiin midshipsmanina Itämeren laivastoon. Keväällä 1859 hänet komennettiin palvelukseen Vienanmeren laivastoon. Luutnantiksi hän yleni 1862, jolloin hänet myös siirrettiin takaisin Itämeren laivastoon. Tammikuussa 1865 hänet määrättiin harjoitusalus Imperator Nikolai I:n vahtiupseeriksi, elokuusta lähtien hän palveli korvetti Askoldin Kaukoidän purjehduksella ja marraskuussa hänet määrättiin aluksen vanhimmaksi upseeriksi.

Af Enehjelm komennettiin toukokuussa 1866 tykkivene Soboljin vanhimmaksi upseeriksi ja siirrettiin Amurin meriekipaasiin marraskuussa. Elokuussa 1868 hänestä tuli kuljetusalus Japonetsin päällikkö. Hänet ylennettiin kapteeniluutnantiksi 1872 ja määrättiin Nikolskojen satamapäällikön apulaiseksi Amurjoen alueelle. Maaliskuussa 1873 hänet nimitettiin Amurin alueen majakka- ja luotsilaitoksen päälliköksi ja marraskuussa höyrylaiva Amurin päälliköksi. Huhtikuussa 1877 hänestä tuli kuljetusalus Mantšurian päällikkö ja marraskuussa 1880 klipperi Abrekin päällikkö. Hän sai ylennyksen 2. luokan kapteeniksi seuraavana vuonna. Syksyllä 1885 af Enehjelm määrättiin Siperian meriekipaasin komentajaksi. 1. luokan kapteeniksi hän yleni tammikuussa 1886 ja hänet nimitettiin Tyynenmeren satamien ylipäälliköksi, Vladivostokin sotilaskuvernööriksi ja Vladivostokin varuskunnan päälliköksi lokakuussa 1886.

Toukokuussa 1888 af Enehjelm siirrettiin Itämeren laivastoon ja määrättiin panssaripatteri Ne tron menjan päälliköksi kesäkuussa. Hänet nimitettiin 3. meriekipaasin komentajaksi tammikuussa 1889, heinäkuussa korvetti Vitjazin päälliköksi ja syyskuussa fregatti Mininin päälliköksi, jolla hän purjehti muun muassa Karibianmerelle. Kesäkuussa 1890 af Enehjelm tuli panssariristeilijä Rjurikin päälliköksi ja lokakuussa samana vuonna 4. meriekipaasin komentajaksi. Hänet ylennettiin kontra-amiraaliksi toukokuussa 1891 ja nimitettiin tammikuussa 1892 nuoremmaksi lippumieheksi Itämeren laivastoon. Huhtikuussa 1893 hänestä tuli Vladivostokin sataman komentaja, lokakuussa 1896 hänet nimitettiin nuoremmaksi lippumieheksi Tyynenmeren laivastoon. Tätä tehtävää hän hoiti kuolemaansa saakka.

## Lähteet
Kauan (yhtye)

**Kauan** on yhtye, joka soittaa metallimusiikkia. Yhtyeen perusti Anton Belov vuonna 2005 Tšeljabinskissa Venäjällä. Vuodesta 2022 lähtien yhtyeen kotipaikka on ollut Helsinki.

## Historia
Kitaristi, kosketinsoittaja, säveltäjä ja laulaja Anton Belov perusti Kauan-yhtyeen vuonna 2005 yhdessä kitaristi Aleksandr Borovyhin kanssa. Borovyh erosi, mutta tilalle on liittynyt muita muusikkoja. Yhtye esittää useita kappaleita suomen kielellä, ja siitä tulee myös sen nimi. Se on saanut vaikutteita suomalaisesta yhtyeestä ”Tenhi”, jonka esikoisalbumi on nimeltään Kauan. Yhtyeen kokoonpano ja tyyli ovat muuttuneet vuosien kuluessa. Yhtye toimii nykyään Suomessa ja osa jäsenistä on paikallisia.

## Musiikki
Yhtye soittaa metallimusiikkia, jolle ominaista on painostava raskaus, hidastempoisuus ja melankolisuus. Sen tyylisuuntia ovat folk metal, black metal, doom metal, ambient, post-rock ja neofolk. Myös klassisesta musiikista on saatu vaikutteita. Laulut ovat minimalistisia, usein melko pitkiä eivätkä ne seuraa klassista laulun rakennetta. 

Yksi yhtyeen tunnetuimmista kappaleista on "Sorni Nai", joka perustuu mystiseen Djatlovin solan onnettomuuteen. Se on ambient-musiikkia, joka kertoo synkän tapahtuman kulun suomeksi ja kestää 52 minuuttia. Sorni Nai on hantien ja mansien jumala, josta komit käyttävät nimitystä Zarni an ja venäläiset nimitystä Zolotaja baba eli Kultainen akka. Synkästä tapahtumasta kertoo myös 43-minuuttinen albumi "Ice Fleet", jonka julkaisupäivä on 9.4.2021. Tarina perustuu 1930-luvun tositapahtumiin Neuvostoliiton pohjoisella rannikolla, jossa geologit löysivät mereltä jäätyneen laivueen.   

Kauan on esittänyt myös suomalaisen Marja Mattlarin lauluja albumissa Kaiho. Bändi kävi Suomessa 12.10. 2018 ja esiintyi Kulttuuritehdas Korjaamossa Blowup -festivaalilla, jossa se herätti huomiota hämyisällä lyriikalla ja herkän kauniilla melodioilla, joihin yhdistyvät raa’at kitarasoundit ja raskaat rummuniskut. 

## Diskografia

* *Lumikuuro* (2007, BadMoodMan Music)
* *Tietäjän Laulu* (2008, BadMoodMan Music)
* *Aava Tuulen Maa* (2009, Firebox Records/BadMoodMan Music)
* *Kuu..*. (2011, Avantgarde Music)
* *Pirut* (2013, Blood Music)
**Muistumia* (2014, Blood Music)
* *Sorni Nai* (2015, Blood Music)
* *Kaiho* (2017, omakustanne)
**Ice Fleet* (2021, Artoffact Records)
**Sorni Nai live* (2021, Artoffact Records)
**Pirut live* (2022, Artoffact Records)
**Lumikuuro live* (2022, Artoffact Records)
**ATM Revised* (2023, Artoffact Records)

## Lähteet
Ceolred

**Ceolred** (k. 716) oli Mercian kuningas 709–716. Hän oli kuningas Aethelredin poika ja nousi Beda Venerabiliksen mukaan valtaistuimelle vuonna 709, kun hänen serkkunsa Coenred luopui kruunusta ja lähti Roomaan tullakseen munkiksi. Ceolred ja Coenred olivat kuitenkin ilmeisesti olleet Coenredin kuninkuuden aikana kanssahallitsijoita, sillä he olivat yhdessä allekirjoittaneet asiakirjan jo vuonna 704. Ceolred lahjoitti maata Warwickshirestä Evesham St Mary -luostarille vuonna 710. Bedan mukaan Ceolred kuoli vuonna 716. Pyhän Bonifatiuksen mukaan Ceolred oli irstas nuorukainen, joka sorti luostareita, ja kuoli kaaduttuaan pitämissään juhlissa. 

## Lähteet
Kosai

**Kosai** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin lounaiskulmassa Tyynenmeren Enshūnmeren ja Hamanajärven rannikolla. Kaupungin luoteisosat nousevat Akaishivuorten reunavuorille. Lännessä kaupunki rajautuu Aichin prefektuuriin. Kosaissa on 59&nbsp;560 asukasta (maaliskuussa 2020) ja sen pinta-ala on 86,56 neliökilometriä.

Kosain maaseutukaupunki perustettiin viiden kunnan kuntaliitoksella vuonna 1955. Kaupunkioikeudet Kosaille myönnettiin vuonna 1972. Kaupunki laajeni huomattavasti vuonna 2010, kun siihen liitettiin Arain maaseutukaupunki. Kosain nykyisin muodostavista kaupunginosista Arai ja Shirasuka kehittyivät Edo-kaudella vilkkaan Tōkaidō-tiereitin postiasemina (*[[shukuba]]*). Araissa sijaitsi myös yksi Tōkaidōn tulliasemista, joka on säilynyt nykypäivään saakka. Washizuun, joka oli Sakichi Toyodan synnyinpaikkakunta, kehittyi Meiji-kaudelta lähtien tekstiiliteollisuutta. Sittemmin kaupunkiin on sijoittunut muun muassa autoteollisuuden liitännäisteollisuutta sekä elektroniikka- ja koneteollisuutta. Muita elinkeinoja ovat Hamanajärven luonto- ja virkistysalueita hyödyntävä matkailu, kalastus, vesiviljely ja maanviljely, joka tuottaa esimerkiksi koristekukkia ja *[[mikan]]*-mandariineja.

Kosain rakennettuun kulttuuriperintöön kuuluu Arain tulliaseman lisäksi Honkō-jin buddhalainen temppeli. Kaupunkia palvelevat JR Tōkain Tōkaidō-päälinja ja Tenryū-Hamanako-rautateiden Tenryū-Hamanako-linja.

## Kuvia

Tiedosto:Honko-Temple Main Hall.JPG|Honkō-jin temppeli
Tiedosto:Barcos atracados- Arai - panoramio.jpg|Arain satamaa
Tiedosto:JR Shinjohara sta 002.jpg|Shinjoharan rautatieasema
Tiedosto:Kosai Library.JPG|Kosain kaupunginkirjasto


## Lähteet

## Aiheesta muualla

* Kaupungin internetsivut
Halévy

**Halévy** on ranskalainen sukunimi muun muassa seuraavilla henkilöillä:

* Daniel Halévy (1872–1962), ranskalainen kirjailija
* Jacques Fromental Halévy (1799–1862), ranskalainen säveltäjä
* Joseph Halévy (1827–1917), ranskalainen orientalisti
* Léon Halévy (1802–1883), ranskalainen näytelmäkirjailija ja historioitsija
* Ludovic Halévy (1834–1908), ranskalainen libretisti ja näytelmäkirjailija.
Mutalampi (Espoo)

**Mutalampi** on noin 60 aarin laajuinen metsälampi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee noin 200 metriä Mutalammesta länteen ja sen pinta on noin 26 metriä Mutalampea alempana.

Mutalampi sijaitsee Mankinjoen valuma-alueella, joka on kolmannen jakovaiheen vesistöalue Suomenlahden rannikkoalueen päävesistössä.

## Lähteet
Hämeenlinnan kaupunginpuisto

**Hämeenlinnan kaupunginpuisto** eli **Parkki** on Hämeenlinnan Puistonmäen kaupunginosassa Vanajaveden rannalla sijaitseva puisto. Se on osa Hämeenlinnan kansallista kaupunkipuistoa. Pinta-alaltaan 18 hehtaarin suuruinen puisto rakennettiin 1850- ja 1860-luvuilla aikaisemmin *Pyövelinmäkenä* tunnetulle mäelle. Merkittävä vaikuttaja Kaupunginpuiston rakentamisessa oli tuolloinen kuvernööri Rehbinder. Hämeenlinnan kaupunginpuistossa sijaitsee useita huvimajoja, laivalaituri, laululava, Hämeenlinnan kesäteatteri sekä keinotekoiset linnanrauniot. Puiston laululavalla järjestetään vuosittain maksuton Ämyrock-puistokonsertti. Puiston läheisyydessä, Tampereentien toisella puolella, sijaitsee lisäksi Larin-Kyöstin syntymäkodin muistomerkki.

## Lähteet
Parkki (täsmennyssivu)

**Parkki** voi tarkoittaa seuraavia:

* Parkki, purjealustyyppi
* Parkki eli kaarna, puun kuori
* Parkki eli pasuri, kalalaji
* Parkki, puhekielessä pysäköintialue
* Parkki, Hämeenlinnan kaupunginpuisto
Pritam Munde

**Pritam Munde** (s. 17. helmikuuta 1983 Beed) on intialainen kansanpuolueen (BJP) poliitikko. Hän on istunut Lok Sabhassa kaksi kautta vuodesta 2014 alkaen. Hänet äänestettiin Lok Sabhaan paikalta, joka jäi tyhjäksi hänen isänsä ministeri Gopinath Munden kuoltua auto-onnettomuudessa. Ammatiltaan hän on ihotautilääkäri eikä hänellä ollut poliittista kokemusta ennen vuoden 2014 vaaleja. Valituksi tullessaan Munde teki kaikkien aikojen ääniennätyksen voittamalla kilpailijansa melkein 700 000 äänen erolla. Hän sai Beedin vaalipiiristä 916 923 ääntä, toiselle sijalle jääneen kongressipuolueen ehdokkaan äänisaaliin jäädessä 224 678 ääneen.

Munde on ollut vuodesta 2009 naimisissa insinööri Gaurav Khaden kanssa. Heidän häihinsä saapui melkein jokainen BJP:n johtaja ja useimmat osavaltioiden pääministerit. Pariskunnalla on poika.

## Lähteet
Makinohara

**Makinohara** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin eteläosassa Tyynenmeren Suruganlahden rannikolla. Kaupungin pohjoisosat kuuluvat Makinoharan ylänköön. Asutus on keskittynyt Hagima- ja Katsumatajokien suille. Makinoharassa on 45&nbsp;256 asukasta (huhtikuussa 2020) ja sen pinta-ala on 111,69 neliökilometriä.

Makinoharan kaupunki perustettiin vuonna 2005 liittämällä yhteen Haibaran ja Sagaran maaseutukaupungit. Sagaran linna perustettiin alun perin 1500-luvun puolivälissä, ja myöhemmin Edo-kaudella Sagara kehittyi linnanaluskaupunkina, satamapaikkakuntana ja Shinanon provinssiin johtaneen tien varren postiasemana. *[[Bakumatsu]]n* aikaan siitä tuli teen vientisatama teen viljelyn laajentuessa Makinoharan ylängöllä. Sen merkitys kuitenkin hiipui Ansei-Tōkain maanjäristyksen aiheuttamien tuhojen seurauksena. Nykyisin tärkeitä elinkeinoja ovat teen tuotannon lisäksi elektroniikkateollisuus ja autoteollisuus. Kaupungissa viljellään myös riisiä, kasviksia ja hedelmiä sekä harjoitetaan kalastusta ja vesiviljelyä. 

Makinoharan nähtävyyksiin kuuluvat Kashiman ja Shizunamin uimarannat. Rakennettua kulttuuriperintöä edustavat historiallinen Ōkane-suvun asuintalo ja Heiden-jin buddhalainen temppeli, jossa säilytetään kansallisaarteeksi valittua keisari Shōmun kirjoittamaa asetusta. Osa Shizuokan lentoasemasta sijaitsee kaupungin alueella.

## Kuvia

Tiedosto:Tea Plantation.jpg|Makinoharan teeviljelmiä
Tiedosto:Makinohara City Historical Museum.jpg|Kaupungin historiallinen museo
Tiedosto:Shizunami Beach2.jpg|Shizunamin uimarantaa


## Lähteet

## Aiheesta muualla

* Kaupungin internetsivut
Pantšo Vladigerov

**Pantšo Vladigerov** (13. maaliskuuta 1899 – 8. syyskuuta 1978) oli bulgarialainen säveltäjä, pianisti ja soitonopettaja. Hän oli tuottelias monilla musiikin aloilla, sävelsi oopperoita, baletteja, konserttoja, kamarimusiikkia, lauluja ja teatterimusiikkia.

Vladigerov syntyi Zürichissa ja kasvoi Šumenissa, Pohjois-Bulgariassa. Hän soitti konsertissa ensimmäistä kertaa 7-vuotiaana, alkoi säveltää 10-vuotiaana, ja 13-vuotiaana hän pääsi stipendin turvin opiskelemaan Berliiniin. Hän asui Saksassa vuoteen 1932 asti, ja vaikka hän asui kaukana kotoa hän sävelsi uutta bulgarialaista musiikkia, joka herätti huomiota Euroopan musiikkipiireissä.

Bulgariaan palattuaan hänestä tuli Bulgarian valtion musiikkiakatemian lehtori ja myöhemmin professori, oppiaineinaan pianonsoitto, kamarimusiikki ja säveltäminen.

## Lähteet
Friesoythe

**Friesoythe** on kaupunki Cloppenburgin piirikunnassa Ala-Saksin osavaltiossa luoteisessa Saksassa. Metallintyöstöllä on pitkät perinteet Friesoythessa, ja kaupungista käytetään lisänimeä Eisenstadt eli Rautakaupunki.

## Maantiede
Friesoythe sijaitsee Pohjois-Saksan alangolla noin 27 kilometriä Oldenburgista lounaaseen ja noin 60 kilometriä Bremenistä länteen. Etäisyys Hampurista on noin 150 kilometriä lounaaseen.

Aivan kaakossa Friesoythe rajoittuu Thülsfelder Talsperre -järveen, jonka pinta-ala on 1,7 neliökilometriä. Friesoythen alueella virtaa Soestejoki, joka on Emsin 72-kilometrinen sivujoki.

Friesoythe on verraten harvaanasuttu. Se muodostettiin vuonna 1974, kun maalaiskunnat Altenoythe, Gehlenberg, Markhausen, Neuscharrel ja Neuvrees liitettiin Friesoythen kaupunkiin. Friesoythen väestökeskittymä on kaupungin keski- ja koillisosassa, jossa kantakaupunki Friesoythe ja Altenoythe ovat kasvaneet lähes kiinni toisiinsa. Muut entiset kuntakeskukset sijaitsevat kaupungin länsi- ja eteläosassa.

## Historia
Tecklenburgin kreivit perustivat Soesten varrelle linnoituksen ja markkinapaikan 1200-luvulla. Ensimmäinen asiakirjamaininta Friesoythesta on päivätty 13. syyskuuta 1308. Aikakirjojen mukaan Friesoythe oli jo tuolloin varsin elinvoimainen paikkakunta, jonka merkkimiehiä oli muun muassa Heinrich Totting von Oytha. Münster ja Osnabrück anastivat vallan tecklenburgilaisilta. Vanha linnoitus tuhottiin ja nykyisin sen paikalla seisoo raatihuone. Linnoituksen olemassaolosta muistuttaa muutama paikannimi, kuten Burggarten. Friesoythe pysyi Münsterin valtapiirissä aina vuoteen 1802 ja valtauskontona oli katolilaisuus. Oldenburgilainen kausi alkoi 1803 ja Friesoythesta tehtiin käräjäkaupunki 1858. Toisen maailmansodan aikana huhtikuussa 1945 Friesoythe koki laajaa pommitustuhoa, josta on muistomerkki Wasserstraßella vanhan raatihuoneen takana. Sodan jälkeen Friesoythesta kehittyi paikallisesti merkittävä talouden ja kulttuurielämän keskus.

Friesoythen historiallisia rakennuksia ovat muun muassa keskiaikainen kirkko St.-Vitus-Kirche Altenoythessa ja St. Marien -kirkko. Friesoytheen avattiin Postimuseo - Postgeschichtliches Museum Friesoythe - vuonna 1988.

## Talous ja liikenne
Friesoythe kuuluu The Ring of European Cities of Iron Works -yhdistykseen, jonka muita jäseniä ovat muun muassa Alankomaiden Oude IJsselstreek, Sisilian Acireale, Ukrainan Donezk ja Ivano-Frankivsk sekä Suomen Mynämäki. Tärkeimmät elinkeinot ovat kaupankäynti ja muut palvelut sekä käsityöläisyys ja valmistava teollisuus. Oppilaitokset työllistävät huomattavasti.

Friesoythen tärkein maantie on luoteisimman Saksan halki kulkeva Bundesstraße 72. Moottoritie BAB 1 kulkee etäämpänä kaupungin itäpuolitse. Muita lähiseudun moottoriteitä ovat BAB 28, BAB 29 ja BAB 31.

## Lähteet ja viitteet

## Aiheesta muualla
*Friesoythe, Ala-Saksi, Saksa — Sunrise, Sunset, and Daylength
Ruotsin miesten lentopallomaajoukkue

**Ruotsin miesten lentopallomaajoukkue** edustaa Ruotsia lentopallon kansainvälisissä otteluissa. Sen sijoitus maailmanrankingissa on 46 (toukokuussa 2020).

## Arvokisamenestys

Ruotsi on pelannut olympialaisissa kerran: se sijoittui seitsemänneksi Soulissa 1988. Maailmanmestaruuskilpailuissa joukkue on pelannut kahdesti ja sijoittui kymmenenneksi Brasiliassa 1990 sekä 16:nneksi Kreikassa 1994. EM-kilpailuissa Ruotsi on pelannut kuusi kertaa ja ylsi hopealle kotikisoissaan 1989 voitettuaan välierissä Neuvostoliiton 3–2 ja hävittyään loppuottelussa Italialle 1–3. Belgian EM-kilpailuissa 1987 Ruotsi sijoittui neljänneksi.

## Eniten maaotteluja

* 394 Per-Anders Sääf
* 387 Jan Hedengård
* 385 Lars Nilsson
* 370 Peter Tholse
* 285 Urban Lennartsson
* 260 Mats Karlsson
* 255 Johan Isacsson
* 240 Håkan Björne
* 233 Bengt Gustafson
* 230 Mikael Kjellström 

## Lähteet
Say So

**Say So** on yhdysvaltalaisen laulaja-räppäri Doja Catin musiikkikappale. Sen julkaisivat Kemosabe Records ja RCA Records hänen toisen, Hot Pink-studioalbumin viidentenä singlenä 28. tammikuuta 2020. Kappaleen ovat sanoittaneet Doja Cat, Lydia Asrat, Yeti Beats sekä Lukasz Gottwald. Kappaleen on tuottanut Dr. Luke nimellä Tyson Trax. Kappale keräsi suurta suosiota sen jälkeen kun TikTok-käyttäjä Haley Sharpe teki siitä runsaasti mediahuomiota saaneen tanssin. Kappaleen musiikkivideon ohjasi Hannah Lux Davis ja se julkaistiin Doja Catin YouTube-kanavalla 27. helmikuuta 2020.

"Say So" oli kaupallisesti kansainvälinen menestys, sen päästyä singlelistan viiden parhaan joukkoon Australiassa, Irlannissa, Islannissa, Isossa-Britanniassa, Kanadassa, Latviassa, Libanonissa, Liettuassa, Malesiassa, Meksikossa, Singaporessa, Uudessa-Seelannissa, Virossa ja Yhdysvalloissa sekä kymmenen parhaan joukkoon Alankomaissa, Belgiassa (Flanderi), Bulgariassa, El Salvadorissa, Kroatiassa, Skotlannissa ja Tanskassa. Lisäksi se on myynyt Australiassa, Uudessa-Seelannissa ja Yhdysvalloissa platinaa. Doja Cat on esittänyt kappaleen livenä muun muassa The Tonight Show Starring Jimmy Fallonissa sekä MTV Pushissa.

Kappaleesta julkaistiin miksattu versio 1. toukokuuta 2020, jolla esiintyy myös yhdysvaltalaisräppäri Nicki Minaj. Miksattu versio on päässyt listoille Liettuassa ja Uudessa-Seelannissa.

## Lähteet
Per-Erik Dalqvist

**Per-Erik Dalqvist** on ruotsalainen lentopallovalmentaja. Hän toimii Ruotsin miesten maajoukkueen päävalmentajana ja vuodesta 2020 alkaen suomalaisen liigaseuran Raision Loimun päävalmentajana. Aiemmin hän on ollut päävalmentajana Ruotsin nuorisomaajoukkueissa ja kausina 2017–2019 Hylten-seurassa, jossa hän saavutti Ruotsin liigassa kultaa ja hopeaa. Aiemmin hän ollut apuvalmentajana naisten Bundesliigassa Saksassa ja Japanin V-liigassa.

Dalqvistin isoäiti on alun perin suomalainen ja muutti sotalapsena Ruotsiin.

## Lähteet
Acireale

**Acireale** on kunta Sisilian itäosassa Italiassa. Joonianmeren rannalla sijaitseva Acireale kuuluu Catanian metropolialueeseen, etäisyys Catanian keskustasta on noin 15 kilometriä koilliseen.

## Maantiede ja ilmasto
Acireale on rakennettu rantajyrkänteen päälle Etnan kaakkoispuolelle. Alueella vallitsee välimerenilmasto kuumine kesineen ja leutoine talvineen. Vuotuinen keskilämpötila on 16,8 °C. Kylmin kuukausi on tammikuu, jonka keskilämpötila on 10,3 °C ja lämpimin elokuu, 24,6 °C. Vuotuinen sademäärä on keskimäärin 644 millimetriä. Acirealen sääasema sijaitsee 208 metriä mpy.

## Historia

Acirealen nimi pohjautuu kreikkalaiseen mytologiaan kuuluvaan hahmoon nimeltä Akis. Bysantin valtakunnan aikana paikkakunnan nimi oli Jachium, ja 700-luvulla sinne rakennettiin linnoitus. Arabivallan aikana nimi oli Al Yag ja espanjalaisvallan aikana Aci d'Aquila. Vuonna 1169 maanjäristys tuhosi kaupungin lähes tyystin ja 1300-luvulla kaupunginpalo vaikutti asujaimiston siirtymiseen toisaalle. Syntyi Aquilia Nuova, uusi Aquilia, joka on nykyisen Acirealen kantakaupunki. Nimen Acireale paikkakunta sai 1642 Espanjan kuningas Filip IV:ltä. Kuningas vapautti Acirealen feodaalisista siteistään ja alisti sen suoraan kruunulle: "Il re Filippo IV --- la rese dipendente direttamente dalla corona".

Acirealen nykyinen kaupunkikuva syntyi vuoden 1693 katastrofaalisen maanjäristyksen seurauksena. Kaupunkiin rakennettiin lukuisia barokki-tyylin mukaisia kerrostaloja ja kirkkoja, eli julkisivuista tehtiin näyttävät, jopa pöyhkeilevät. 1800-luvulla Acireale oli yksi Sisilian tärkeimpiä kaupunkeja, sinne avattu kylpylä houkutteli matkailijoita ja toi kaupungille mainetta. Italian kuningaskunnassa Acirealella oli oma provinsiaalinen hallintoalueensa, Circondario di Acireale, joka perustettiin 1860 ja lakkautettiin 1926. Circondario hallintoalueena lopetettiin koko valtakunnassa 1926. Virallisesti Acireale sai kaupungin aseman 30. marraskuuta 2005.

## Talous ja liikenne
Acirealen keskeisiä elinkeinoja ovat matkailu ja rakennusteollisuus. Myös maatalous ja kalastus ovat edelleen tärkeitä. Acirealen rautatieasema on rataosuudella Messina–Syrakusa. Keskeinen moottoritieyhteys on A 18 (Messina–Catania). Acirealen liittymä on keskustan länsipuolella 69,8 kilometriä Messinasta ja 7,0 kilometriä Catanian kehämoottoritieltä.

## Lähteet

## Aiheesta muualla

*Acireale, Sisilia, Italia — Sunrise, Sunset, and Daylength
Boss Bitch

**Boss Bitch** on yhdysvaltalaisen laulaja-räppäri Doja Catin musiikkikappale. Sen julkaisivat Kemosabe Records ja RCA Records digitaalisesti ladattavana ja suoratoistettavana singlenä vuonna 2020 ensi-iltansa saaneen elokuvan Birds of Prey soundtrack-levyltä 24. tammikuuta 2020. Kappaleen ovat sanoittaneet Doja Cat, Ashton Casey, sekä sen tuottajat Imad Royal ja Sky Adams. Kappaleen musiikkivideo julkaistiin Doja Catin YouTube-kanavalla 23. tammikuuta 2020.

"Boss Bitch" oli kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Suomessa, Tšekissä ja Virossa sekä kahdenkymmenen parhaan joukkoon Australiassa, Islannissa, Latviassa, Liettuassa, Slovakiassa ja Unkarissa. Lisäksi se on myynyt kultaa Brasiliassa.

## Lähteet
Lentopallon miesten Euroopan-mestaruuskilpailut 1989

**Lentopallon miesten Euroopan-mestaruuskilpailut 1989** pelattiin Tukholmassa ja Örebrossa, Ruotsissa 23. syyskuuta – 1. lokakuuta 1989. Mukana oli 12 joukkuetta. Joukkueet pelasivat kahdessa alkulohkossa, joista kaksi parasta pääsivät välieriin, kaksi seuraavaa pelasivat sijoista 5–8 ja kaksi viimeistä ratkaisivat sijat 9–12. Mestaruuden voitti Italia, hopeaa sai Ruotsi ja pronssille sijoittui Alankomaat.

## Mitaliottelut

## Lopulliset sijoitukset

## Lähteet
*
Olga Buzova

**Olga Igorevna Buzova** (avioliiton aikana **Tarasova**; ven. Ольга Игоревна Бузова, s. 20. tammikuuta 1986 Pietari) on venäläinen televisiojuontaja, laulaja ja näyttelijä. Buzova tuli tunnetuksi osallistumalla venäläiseen tositelevisio-ohjelmaan Dom-2 ja myöhemmin olemalla yksi sen juontajista. Hän oli Instagramin seuratuin venäläinen julkisuuden henkilö alkuvuonna 2020.

## Yksityiselämä
Buzova valmistui Pietarin valtionyliopistosta vuonna 2008. Hän oli naimisissa venäläisen jalkapalloilija Dmitri Tarasovin kanssa. Parin avioliitto päättyi vuonna 2016. Buzova ilmoitti vuonna 2019 seurustelevan videobloggaaja David Manukjanin kanssa.

## Televisioesiintyjä
Buzova oli mukana kilpailijana venäläisessä tositelevisio-ohjelmassa Dom-2 vuosina 2004-2008. Vuonna 2008 hän siirtyi sen juontajaksi. Vuonna 2018 Buzova etsi itselleen uutta seurustelukumppania ohjelmassa ”Zamuž za Buzovu” ja vuonna 2019 ohjelmassa ”Plan B”.

## Laulu-ura
Buzova otti ensiaskeleet laulu-uralla julkaistuaan kappaleen ”Ne zabyvai” yhdessä T-Killahin kanssa vuonna 2011. Hänen musiikkiuransa lähti todelliseen nousuun vasta vuonna 2017, jolloin hän julkaisi debyyttialbuminsa "Pod zvuki potselujev".. Toinen albumi ”Prinimai menja” julkaistiin vuonna 2018. Hänen kappaleensa ”Laiker” keräsi puolitoista miljoonaa katselukertaa heti ensimmäisenä päivänä julkaisun jälkeen YouTubessa vuonna 2019. Buzovan kappaleen ”WI-FI” musiikkivideolla esiintyy amerikkalainen malli Jeremy Meeks.

## Lähteet
Physical (Dua Lipan kappale)

**Physical** on brittiläislaulaja Dua Lipan musiikkikappale. Sen julkaisi Warner Music Group hänen toisen, Future Nostalgia-studioalbumin toisena singlenä 30. tammikuuta 2020. Kappaleen ovat sanoittaneet Lipa, Sarah Hudson, Clarence Coffee Jr ja Jason Evigan, joista viimeisin myös tuotti sen Kozin kanssa. "Physical" on lajityypiltään synth- ja voimapop-kappale, jonka sanat kuvastavat parisuhteen tuomaa riemua, viitaten Olivia Newton-Johnin vuonna 1981 julkaisemaan samannimiseen musiikkikappaleeseen.

"Physical" sai pääosin positiivisen vastaanoton musiikkikriitikoilta, jotka kehuivat sen tarttuvaa melodiaa ja tuotantoa. Kappale oli myös kaupallinen menestys, sen päästyä singlelistan neljänkymmenen parhaan joukkoon lähes kaikkialla missä se pääsi listoille. Isossa-Britanniassa siitä tuli Lipan kahdeksas singlelistan kymmenen parhaan joukkoon päässyt single, sen päästyä parhaimmillaan listan sijalle 3. Lisäksi se myi Britanniassa kultaa. Kappale pääsi myös Yhdysvaltain Billboard Hot 100-listalle, jossa sen paras sijoitus oli sija 60. Tämä oli Lipan yhdeksäs kyseiselle listalle päässyt single.

Kappaleen musiikkivideo julkaistiin Lipan YouTube-kanavalla 31. tammikuuta 2020. Videon kuvauksesta vastasi Lope Serrano ja se kuvattiin Barcelonassa. Videolla nähdään Lipa tanssimassa sarjassa, joka sisältää erilaisia värikoodattuja osioita sekä animoituja visuaaleja. Videon konsepti pohjautui sveitsiläistaiteilijoiden Peter Fischlin ja David Weissin diagrammiin nimeltään *Order and Cleanliness*.

## Lähteet
Break My Heart

**Break My Heart** on brittiläislaulaja Dua Lipan musiikkikappale. Sen julkaisi Warner Music Group hänen toisen, Future Nostalgia-studioalbumin kolmantena singlenä 25. maaliskuuta 2020. Kappaleen ovat sanoittaneet Lipa, Alexandra Tamposi sekä sen tuottajat The Monsters and Strangerz ja Andrew Watt. "Break My Heart" mukailee melodialtaan australialaisyhtye INXSin vuonna 1987 julkaisemaa kappaletta "Need You Tonight", jonka takia myös Michael Hutchence sekä Andrew Farriss on kreditoitu kappaleen sanoittajiksi.

"Break My Heart" oli kaupallisesti kansainvälinen menestys, sen päästyä Britannian singlelistan sijalle 6. sekä Yhdysvaltain Billboard Hot 100-listan sijalle 21. Lisäksi se on päässyt singlelistan kymmenen parhaan joukkoon myös kymmenessä muussa valtiossa. Kappaleen musiikkivideon ohjasi Henry Scholfield ja se julkaistiin Lipan YouTube-kanavalla 26. maaliskuuta 2020. Video kuvattiin Bulgarian Sofiassa tammikuussa 2020. Lipa on esittänyt kappaleen livenä muun muassa The Tonight Show Starring Jimmy Fallonissa sekä Big Brother Brasilian 20. tuotantokaudella.

## Lähteet
Lentopallon miesten Euroopan-mestaruuskilpailut 1983

**Lentopallon miesten Euroopan-mestaruuskilpailut 1983** pelattiin Saksan demokraattisessa tasavallassa 17.– 25. syyskuuta 1983. Pelipaikkakuntina olivat Itä-Berliini, Suhl ja Erfurt. Mukana oli 12 joukkuetta. Joukkueet pelasivat kolmessa alkulohkossa, joista jokaisesta kaksi parasta pääsi ylempään loppusarjaan ratkaisemaan sijoja 1–6 ja kaksi viimeistä jatkoivat alemmassa loppusarjassa. Mestaruuden voitti Neuvostoliitto, hopeaa sai Puola ja pronssille sijoittui Bulgaria.

## Lopulliset sijoitukset

## Lähteet
*
Mishima

**Mishima** voi tarkoittaa:

## Maantiede
* Mishima, Japanin kaupunki Shizuokan prefektuurissa
* Mishima, Japanin maaseutukaupunki Fukushiman prefektuurissa
* Mishima, Japanin kyläkunta Kagoshiman prefektuurissa
* Mishima, Japanin entinen maaseutukaupunki Niigatan prefektuurissa
* Mishiman piirikunta, Japanin piirikunta Osakan prefektuurissa
* Mishima, Japanin saari Yamaguchin prefektuurissa

## Henkilöt
* Sanae Mishima (s. 1957), japanilainen jalkapalloilija
* Yukio Mishima (1925–1970), japanilainen kirjailija

## Muuta
* *[[Admiral Senjavin (1894)|Admiral Senjavin]]* eli *Mishima*, Venäjän keisarikunnan ja sittemmin keisarillisen Japanin laivaston rannikkopanssarilaiva
* *[[Mishima – elämän neljä lukua]]* (1985), Paul Schraderin ohjaama elokuva
* 5334 Mishima, päävyöhykkeen asteroidi.
Gogen Solntsev

Gogen Solntsev (ven. Гоген Солнцев, oikea nimi Ilja Solntsev; s. 5. joulukuuta 1980, Moskova) on venäläinen viihdeartisti, näyttelijä ja laulaja. Solntsev on tullut kuuluisaksi oman teatterinsa johtajana ja erilaisista Venäjällä julkisuudessa tapahtuneista skandaaleista.



## Yksityiselämä
Gogen Solntsev eli sekavan lapsuuden. Vanhemmat erosivat Solntsevin ollessa nuori ja Solntsevia kasvatti osittain hänen täti ja mummo. Lapsena Solntsevia kiinnosti pianonsoitto ja laulaminen. Solntsev on asunut vanhempiensa kanssa hetken myös Suomessa. Solntsev aiheutti kohua menemällä naimisiin itseään 25 vuotta vanhemman Jekaterina Tereškovitšin kanssa vuonna 2018.  


## Ura
Solntsevin taiteellinen ura alkoi opettajana lasten teatterikerhossa. Myöhemmin Solntsev pääsi opiskelemaan teatterialaa ja opintojen ohessa esiintyi yökerhoissa. Opintojen jälkeen Solntsev päätyi venäläisen MTV-kanavan ohjelmaan Pjatero v otryve, jonka jälkeen Solntseville aukesi tie muihin ohjelmiin, kuten: Dom-2 ja Zvanyi užin. Vuonna 2011 Solntsevista tuli netti-ilmiö hänen käytyään vieraana ohjelmassa Pust govorjat. Ohjelman jaksosta tehty pilavideo "Advokat" sai runsaasti huomiota Venäjällä. Sittemmin Solntsevin yksityiselämää on seurattu keskusteluohjelmissa Govorim i pokazyvajem, Prjamoi efir ja Na samom dele.


## Lähteet
Håkon Jarvis Westergård

**Håkon Jarvis Westergård** (s. 1992 Bergen) on norjalainen suunnistaja. Invernessin MM-kilpailuissa 2015 Westergård saavutti hopeamitalin sprinttiviestissä. Henkilökohtaisissa kilpailuissa hänen paras sijoituksensa on sprintin kahdeksas sija Tarton MM-kilpailuista 2017. Suunnistuksen EM-kilpailuista Westergårdin paras saavutus on sprintin kuudes sija Jesenikistä vuodelta 2016. Juniorien MM-kilpailuista Westergård saavutti pronssimitalin viestistä vuonna 2012. Vuoden 2019 Jukolan Viestissä Westergård suunnisti viidennen osuuden toiseksi sijoittuneessa IL Tyrvingin joukkueessa.

## Lähteet
* http://runners.worldofo.com/hakonjarviswestergard.html
* https://results.jukola.com/tulokset/fi/j2019_ju/ju/lopputulokset/
Palkkatyö ja pääoma

**Palkkatyö ja pääoma** () on Karl Marxin kirjoittama taloustieteellinen essee, jonka hän kirjoitti vuonna 1847 ja julkaisi *Neue Rheinische Zeitung* -sanomalehdessä vuoden 1849 huhtikuussa. Kyseistä esseetä pidetään Marxin mittavan vuonna 1867 julkaistun ''Pääoman'' edeltäjänä.

Yksi esseen pääteemoista on työvoima, ja kuinka työvoimasta tulee tavara, jonka kapitalisti ostaa työntekijältä eli proletariaatilta. Se tuo myös esiin Marxin työnarvoteorian, jonka avulla hän selittää työn ja työvoiman eron.

## Aiheesta muualla
*
Kansalaisen käsikirja

**Kansalaisen käsikirja** oli suomeksi vuodesta 1992 ja ruotsiksi vuodesta 1993 alkaen julkaistu opas, joka kokosi yhteen kansalaisen tarvitsemat tiedot julkishallinnon palveluista eri elämäntilanteissa. Oppaasta julkaistiin verkkoversio 20. elokuuta 1997. Oppaan suunnittelusta vastasi valtiovarainministeriö. Oppaan verkkoversion korvasi muutaman vuoden kuluttua Suomi.fi-portaali.

## Lähteet
Mishima (Shizuoka)

**Mishima** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin itäosassa Izun niemimaan juuressa. Kaupunki on rakentunut Kisejoen tasangolle, jota ympäröivät Fujivuori ja muut tulivuoret. Pohjoisessa kaupungin alue nousee Hakonevuorelle. Mishimassa on 109&nbsp;256 asukasta (huhtikuussa 2020) ja sen pinta-ala on 62,02 neliökilometriä.

Mishimassa sijaitsi muinoin Izun provinssin pääkaupunki (*kokufu*). Myös paikkakunta tunnettiin alun perin nimellä *Kokufu*, kunnes Mishima-taishan šintolainen pyhäkkö siirtyi sinne Izun niemimaan eteläosasta. Sittemmin Mishima kehittyi Mishima-taishan portineduskaupunkina ja yhtenä vilkkaan Tōkaidō-tiereitin postiasemista (*[[shukuba]]*). Meiji-kaudella paikkakunta taantui, kun Tōkaidō-rautatielinja rakennettiin kulkemaan pohjoisempaa reittiä Gotenban kautta. Tannan tunnelin valmistuttua 1930-luvulla se sai kuitenkin takaisin vanhan liikenteellisen merkityksensä. Kaupunkioikeudet osana Japanin nykyistä kunnallishallintoa Mishimalle myönnettiin vuonna 1941. Kaupunkiin on sijoittunut elektroniikka-, lääke-, elintarvike-, paperi- ja kumiteollisuutta sekä keinokuitujen valmistusta. Tuliperäisessä maassa viljellään esimerkiksi vihanneksia.

Mishima toimii porttina ympäröiville Fujivuoren, Izun niemimaan ja Hakonen luonnonalueille. Kaupungin nähtävyyksiin kuuluvat Mishima-taishan lisäksi Rakuju-enin puutarha ja Sanon taidemuseo. Kaupungin alueella sijaitsevat myös Izun provinssitemppelin ja Yamanakan linnan jäänteet. Kaupungissa toimii Nihon-yliopiston kampus. Mishimaa palvelevat suurnopeusjunalinja Tōkaidō Shinkansen, JR Tōkain Tōkaidō-päälinja ja Izuhakone-rautateiden Sunzu-linja.

## Kuvia

Tiedosto:Mishima Taisya ac.jpg|Mishima-taisha
Tiedosto:Nihon University Mishima Campus.JPG|Nihon-yliopiston kampus
Tiedosto:Mishima Station 2.jpg|Mishiman rautatieasema
Tiedosto:Ancient Cedar Avenue, Hakone old road - Hakone, Japan - DSC05946.jpg|Vanha Hakoneen johtanut tie


## Lähteet

## Aiheesta muualla

* Kaupungin internetsivut
Fotoniikan tutkimuksen lippulaiva (PREIN)

**Fotoniikan tutkimuksen lippulaiva** PREIN on suomalainen tutkimuslaitos. PREIN keskittyy fotoniikan eli valoon perustuvien teknologioiden ja niiden sovellusten tutkimukseen.

PREIN on yksi kuudesta Suomen Akatemian rahoittamasta lippulaivahankkeesta. Vuonna 2019 käynnistyneen lippulaivaohjelman tavoitteena on tukea korkeatasoista tutkimusta ja vaikuttavuutta, jolla luodaan tulevaisuuden osaamista ja kestäviä ratkaisuja yhteiskunnan haasteisiin sekä edistetään taloudellista kasvua. Tutkimushankkeen rahoituskausi on kahdeksan vuotta.

PREIN-lippulaivan koordinaattori on Tampereen yliopisto ja muut partnerit ovat Itä-Suomen yliopisto, Aalto-yliopisto ja VTT. 

PREIN yhdistää fotoniikan tutkimuksen suomalaiset toimijat verkostoksi, jonka toiminta kattaa koko polun perustutkimuksesta soveltavaan tutkimukseen ja sen jälkeiseen läpimurtoteknologioiden tuotekehitykseen ja kaupallistamiseen. PREIN-lippulaivan tutkimuksen teemoja ovat valon ja materian vuorovaikutus, uudet nanomateriaalit ja niiden optiset ominaisuudet sekä erilaiset laser-teknologiat. 

PREINin vaikuttavuustoimiin kuuluvat yritysyhteistyö, tieteen ja tutkimuksen popularisointi ja yleisen tietoisuuden lisääminen fotoniikan tieteestä ja tutkimuksesta. Koulujen ja LUMA-keskusten kanssa tehtävässä yhteistyössä myös innostetaan lapsia ja nuoria fotoniikan tutkimukseen ja tekniikan alalle hakeutumiseen.

## Aiheesta muualla
* Fotoniikan lippulaivan kotisivu 
* Suomen Akatemian lippulaiva-ohjelma
Łukasz Szumowski

**Łukasz Szumowski** (s. 3. kesäkuuta 1972 Varsova) on puolalainen poliitikko ja lääkäri. Hänet nimitettiin Puolan terveysministeriksi 9. taammikuuta 2018. Szumowski on ollut Sejmin, maansa parlamentin, vuodesta 2019.

## Lähteet

## Aiheesta muualla
Keimolanportti

**Keimolanportti** on palvelualue valtatie 3:n varrella Vantaalla Kivistön kohdalla. Keimolanportissa on kaksi Neste-huoltamoa, yksi tien kummallakin puolella moottoritietä eri suuntiin kulkevia varten. Läntinen huoltamo on Vantaan Keimolan ja itäinen Kivistön kaupunginosan puolella. Kummallekaan huoltoasemalle ei kuitenkaan pääse autolla paikallistietä (Keimolanportti). Huoltamoiden vieressä on Hämeenlinnanväylän  pikavuoropysäkit Tampereen ja Helsingin suuntiin. Kivistön rautatieasema on vajaan sadan metrin päässä.

## Lähteet

## Aiheesta muualla
*Satu Pajuriutta (5.7.2015) Vantaan Kivistössä ja Keimolassa avataan uusia teitä (hs.fi)
Deutscher Ostmarkenverein

**Deutscher Ostmarkenverein** eli **Hakata** (HKT) oli yhdistys, joka 1894 perustettiin valvomaan saksalaisuuden etuja ja ehkäisemään puolalaisuuden edistymistä Posenin provinssissa. Nimitys *Hakatisten* on muodostettu yhdistyksen perustajien (Hansemann, Kennemann ja Tiedemann) sukunimien alkukirjaimista. Hakatistit pyrkivät syrjäyttämään puolan kielen, saattamaan puolalaisten omistamat maatilat saksalaisten haltuun, levittämään saksalaista asutusta ja siten pitämään yllä kansallisvihaa saksalaisten ja puolalaisten kesken.

## Lähteet
Vítězslav Hálek

**Vítězslav Hálek** (1835–1874) oli tšekkiläinen runoilija. Hän oli tuottelias sekä lyyrillisen että kertomarunouden, novellin ja näytelmän alalla. Hänen uusi ilmaisutapansa tuotti hänelle aikoinaan paljon ihailijoita, mutta verraten epäitsenäisenä runoilijana ja heikkona muodon taitajana hän kadotti pian merkityksensä.

## Lähteet

## Aiheesta muualla
Max Halbe

**Max Halbe** (4. lokakuuta 1865 Güttland – 30. marraskuuta 1944 Neuötting, Saksa) oli saksalainen kirjailija. Hän asui ensin Berliinissä mutta muutti 1895 Müncheniin. Halben esikoisdraamat *Ein Emporkömmling* (1889), *Freie Liebe* (1890) ja *Eisgang* (1892) olivat syntyneet Ibsenin vaikutteiden alla. Ensimmäisen suuren näyttämömenestyksensä hän saavutti lemmendraamallaan *Jugend* (1893). Tämän näytelmän runollista voimaa eivät saavuta Halben myöhemmät näytelmät *Mutter Erde* (1897, suom. *Maa*), *Der Eroberer* (1899), *Die Heimatlosen* (1899), *Das tausendjährige Reich* (1900), *Hans Rosenhagen* (1901), *Das wahre Gesicht* (1907). Halbe on naturalisti, hänen näytelmissään on paljon näyttämöllisesti vaikuttavaa, luonteen erittely on usein terävää, mutta dramaattiset keinot ovat usein ulkokohtaisia, esimerkkinä luonnonvoiman äkillinen purkautuminen esiin.

## Näytelmiä
Halben näytelmää *Väkevä virta* on esitetty suomeksi ainakin Kansallisteatterissa 1906 ja Kuopion teatterissa 1921. Suomeksi on esitetty 1900-luvun alkupuolella myös näytelmää *Jugend* nimellä *Nuoruus*. Näytelmä *Mutter Erde* saa Valvojan kritiikissä 1907 mainesanat "uudempien saksalaisten murhenäytelmien kauneimpia ja vahvimpia".

## Huomionosoituksia
Düsseldorfissa on Halben mukaan nimetty katu Max-Halbe-Strasse.

## Suomennettu teos
* *Rouva Meseck: kyläkertomus*, suom. Juhani Siljo. Kirjallisia pikkuhelmiä 4. Karisto 1908.

## Lähteet

## Aiheesta muualla
Ludovic Halévy

**Ludovic Halévy** (1834–1908) oli ranskalainen kirjailija. Hän on kirjoittanut, useimmiten yhdessä Henri Meilhacin kanssa, operettitekstejä Jacques Offenbachin musiikkiin sekä tapadraaman *Froufrou* (1869), humoreskin *Monsieur et madame Cardinal* (1880), romaanin *L’abbé Constantin* (1882) sekä sota-ajankuvaukset *L’invasion* (1872) ja *Notes et souvenirs 1871–1872* (1889). Hän oli vuodesta Ranskan akatemian jäsen.

Halévyn setä oli säveltäjä Jacques Fromental Halévy.

## Lähteet

## Aiheesta muualla
Taza

**Taza** on kaupunki Koillis-Marokossa. Sen asukasluku vuonna 2014 oli 148&nbsp;456.

## Maantiede

Taza sijaitsee Koillis-Marokossa Rif- ja Keski-Atlas -vuorten välissä noin 100 kilometriä Fèsin jaupungista koilliseen. Kaupungin alue vuorten välissä vain muutaman kilometrin levyinen. Itä-länsi-suuntainen reitti on tärkeä kulkuväylä Fèsistä ja Meknèsistä Oujdaan ja edelleen Algerian Tlemceniin. Tazan vanhankaupungin (medina) korkeus merenpinnasta on 580 metriä ja uudemman ranskalaiskaudella perustetun kaupunginosan 480 metriä. Kaupungista pohjoiseen virtaa syvän rotkon uurtanut Wadi Taza -joki.

## Historia
Varhaisimmat merkit ihmisasutuksestaq Tazan alueelta ovat neoliittiselta kaudelta. Alueen myöhempi historia ennen islamin leviämistä tunnetaan kuitenkin huonosti. 700–900-luvuilla aluetta asuttivat Miknasat-berberiheimo. Ibn Khaldunin mukaan he perustivat paikalle linnoituksen (*ribat*). Oikeammin itse linnoitettu kaupunki lienee kuitenkin perustettu vasta myöhemmin Almohadien valtakaudella. Paikka oli maantieteensä takia strategisesti tärkeä. Abd al-Mu'minin rakennuttamien muurien rauniot ovat edelleen jäljellä. Marinidit valtasivat kaupungin vuonna 1216. Leo Africanus kuvaili Tazaa alueen kolmanneksi suurimmaksi kaupungiksi. Kaupungin bastioni rakennettiin 1500-luvulla.

Vuonna 1844 paikalliset heimot tekivät sotaretken Thomas Robert Bugeaudin komentamia ranskalaisia vastaan Algeriassa, mutta he kärsivät taistelussa  ranskalaisille tappion. Sulttaani Mawlay Abd al-Aziz teki puolestaan sotaretken alueen heimoja vastaan vuonna 1895. Kruununtavoittelija Bu Hmara julistautui sulttaaniksi Tazassa vuonna 1902, ja hän kukistui vuonna 1909. Kaikkiaan väkivaltaisuudet aiheuttivat Tazassa mittavia vahinkoja. Esimerkiksi paikallinen juutalainen kaupunginosa tuhoutui ja sen asukkaat pakenivat Melillaan ja Tlemceniin. 

Ranskalaiset joukot valtasivat Tazan 10. toukokuuta 1914. Ranskalaiset perustivat Marokon protektoraatin ja tekivät Tazasta sotaretkiä kapinoivia heimoja vastaan. Vanhankaupungin viereen perustettiin uusi sotilastukikohdasta kehittynyt kaupunginosa, jossa aikanaan asui tuhansia eurooppalaisia.

## Väestö
Tazan asukasluku vuonna 2014 oli 148&nbsp;456. 1980-luvulla asukkaita oli noin 108&nbsp;000 ja ennen toista maailmansotaa 35&nbsp;000.

## Lähteet

## Aiheesta muualla
FBC Loisto

**FBC Loisto** on turkulainen vuonna 2011 perustettu naissalibandyseura, joka pelaa kaudella 2020–2021 F-Liigaa. Loisto yhdistyi vuonna 2014 FBC Turun kanssa, mutta säilytti nimensä ja peliasunsa.

## Edustusjoukkue kaudella 2020-2021

## Katso myös
*FBC Turku

## Lähteet
*https://www.fbcturku.net

### Viitteet
Isoloippoheinä

**Isoloippoheinä** (*Hemarthria altissima*) on heinäkasvien (Poaceae) heimoon, loippoheinien (*Hemarthria*) sukuun kuuluva monivuotinen kasvilaji.

Isoloippoheinä kasvaa maan alla suikertavasta juurakosta ja voi muodostaa mattomaisia kasvustoja. Kukinto sijaitsee varren kärjessä, mutta sitä voi olla hankalaa erottaa itse varresta.

Isoloippoheinä kasvaa jokien varsilla sekä lampien ja järvien rannoilla. Isoloippoheinää tavataan Välimeren ympäristössä sekä laajalti eri puolilla Afrikkaa, mukaan lukien Madagaskar. Aasiassa lajia tavataan Myanmarissa ja Thaimaassa sekä Borneon saarella. Luontaisen levinneisyysalueensa lisäksi lajia on viety Amerikkaan.

## Lähteet
* Flora of Zimbabwe: ''Hemarthria altissima'' 

### Viitteet

## Aiheesta muualla
* Kassu – Kasvien suomenkieliset nimet: Isoloippoheinä (''Hemarthria altissima'')
* JSTOR Global Plants: ''Hemarthria altissima'' 
* Global Biodiversity Information Facility (GBIF): ''Hemarthria altissima'' 
* Integrated Taxonomic Information System (ITIS): ''Hemarthria altissima'' 
* United States Department of Agriculture (USDA): ''Hemarthria altissima'' 
* Flora of China: ''Hemarthria altissima''
Jääkiekon I-divisioonan kausi 1982–1983

Kausi **1982–1983** oli järjestyksessään 9. pelattu I-divisioonakausi. Kymmenen joukkueen runkosarjan jälkeen pelattiin kuuden joukkueen alkukarsinta, joista jatkoon selviytyivät HPK ja JoKP. SM-liigan karsinnoissa HPK nousi seuraavan kauden SM-liigaan. SaPKo putosi alempaan sarjaan.

## Runkosarja

Kaksi parasta SM-liigakarsinnan toiselle kierrokselle, 3.6.-sijoittuneet joukkueet karsinnan ensimmäiselle kierrokselle. Sarjan neljä viimeistä pelasivat jatkosarjan I-divisioonakarsintaan joutumisesta.  

## Liigakarsinta

HPK nousi SM-liigaan ja Lukko putosi I-divisioonaan. Kärpät säilytti liigapaikkansa. 

## I-divisioonakarsinta

Peliitat nousi I-divisioonaan ja SaPKo putosi II-divisioonaan. FoPS säilytti sarjapaikkansa. 

## Lähteet